CELEX: 32020R2108
Language: lv
Date: 2020-12-16 00:00:00
Title: Komisijas Īstenošanas regula (ES) 2020/2108 (2020. gada 16. decembris), ar ko attiecībā uz veselības marķējumu, kurš attiecībā uz Ziemeļīriju izmantojams Apvienotajā Karalistē lietošanai pārtikā paredzētai noteiktai gaļai, groza Īstenošanas regulas (ES) 2019/627 II pielikumu (Dokuments attiecas uz EEZ)

17.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 427/1
               
            
         KOMISIJAS ĪSTENOŠANAS REGULA (ES) 2020/2108
         (2020. gada 16. decembris),
         ar ko attiecībā uz veselības marķējumu, kurš attiecībā uz Ziemeļīriju izmantojams Apvienotajā Karalistē lietošanai pārtikā paredzētai noteiktai gaļai, groza Īstenošanas regulas (ES) 2019/627 II pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), un jo īpaši tās 18. panta 8. punkta ievadfrāzi un e) apakšpunktu,
         tā kā:
         
                     (1)
                  
                  
                     Komisijas Īstenošanas regula (ES) 2019/627 (2) nosaka vienotu praktisku kārtību, kādā veic oficiālās kontroles, kas saistītas ar lietošanai pārtikā paredzētu dzīvnieku izcelsmes produktu ražošanu. Minētās Īstenošanas regulas II pielikumā ir izklāstīta praktiskā kārtība attiecībā uz veselības marķējumu, kurš inter alia norāda, ka gaļa ir derīga lietošanai pārtikā.
                  
               
                     (2)
                  
                  
                     Saskaņā ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“Izstāšanās līgums”) un jo īpaši ar Protokola par Īriju/Ziemeļīriju 5. panta 4. punktu, to lasot saistībā ar minētā protokola 2. pielikumu, pēc pārejas perioda beigām Regula (ES) 2017/625, kā arī uz tās pamata pieņemtie Komisijas akti joprojām būs piemērojami Apvienotajā Karalistē attiecībā uz Ziemeļīriju. Tālab ir jāgroza prasības, kas noteiktas minētās regulas II pielikumā attiecībā uz veselības marķējumu, kurš būtu jāizmanto Apvienotajā Karalistē attiecībā uz Ziemeļīriju.
                  
               
                     (3)
                  
                  
                     Tāpēc Īstenošanas regulas (ES) 2019/627 II pielikums būtu attiecīgi jāgroza.
                  
               
                     (4)
                  
                  
                     Izstāšanās līgumā paredzētais pārejas periods beidzas 2020. gada 31. decembrī, tāpēc šī regula būtu jāpiemēro no 2021. gada 1. janvāra.
                  
               
                     (5)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2019/627 II pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 16. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 95, 7.4.2017. 1. lpp.
         
         
            (2)  Komisijas Īstenošanas regula (ES) 2019/627 (2019. gada 15. marts), ar ko nosaka vienotu praktisku kārtību lietošanai pārtikā paredzētu dzīvnieku izcelsmes produktu oficiālo kontroļu veikšanai saskaņā ar Eiropas Parlamenta un Padomes Regulu (ES) 2017/625 un attiecībā uz oficiālajām kontrolēm groza Komisijas Regulu (EK) Nr. 2074/2005 (OV L 131, 17.5.2019.,51. lpp.).
      
      
         
            PIELIKUMS
            Īstenošanas regulas (ES) 2019/627 II pielikuma 1. punkta a) apakšpunktu aizstāj ar šādu:
            
                        “a)
                     
                     
                        tās valsts nosaukums, kurā atrodas uzņēmums, – var norādīt pilnu nosaukumu ar lielajiem burtiem vai divu burtu kodu, kas atbilst attiecīgajam ISO kodam. Tomēr dalībvalstu (*1) gadījumā šie kodi ir BE, BG, CZ, DK, DE, EE, IE, GR, ES, FR, HR, IT, CY, LV, LT, LU, HU, MT, NL, AT, PL, PT, RO, SI, SK, FI, SE un UK(NI);
                     
                  
               (*1)  Saskaņā ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas un jo īpaši ar Protokola par Īriju/Ziemeļīriju 5. panta 4. punktu, to lasot saistībā ar minētā protokola 2. pielikumu, šajā pielikumā atsauces uz dalībvalstīm ietver Apvienoto Karalisti attiecībā uz Ziemeļīriju””